આ દર્દનાક ઘટના અંગે મહમદખાનએ જણાવ્યું હતું કે તેઓ આજે પણ આ ગોજારી ધટનાને ભુલી શકયા નથી,તેઓ આ ધટના યાદ કરતા જ ધ્રુજી ઉઠે છે,તેમણે કહ્યું હતું કે આ કૃત્ય આચરનાર કટ્ટરવાદી તત્વોને કોર્ટએ કેટલાકને સજા કરી છે,જયારે કેટલાક નિર્દોષ છુટી ગયા છે,જેથી તેઓને સંપૂર્ણ ન્યાય મળ્યો નથી તેવી લાગણી વ્યકત કરી હતી,તેઓએ વધુમાં કહ્યું હતું કે તોફાનોમાં સ્વજનો ગુમાવ્યા બાદ તેઓ સતત ત્રણ વર્ષ ગામ છોડીને બહાર રહ્યા છે,તે દરમિયાન તેઓએ અનહદ પીડા ભોગવી છે,તેમજ સામાન્ય રીતે પરિવારમાં કોઈ સ્વજનનું મોત થાય તો કબ્રસ્તાનમાં દફન કરી વાર તહેવારે તેઓ કબર પર જઈને ફાતેહા પઢી શકે છે,પરંતુ તેઓનાં પરિવારનાં જીવતા સળગાવી મુકેલા સ્વજનોની તેઓને નિશાની પણ મળી નથી,જેથી તેઓ તેઓની દફનિવિધી પણ કરી શકયા નથી, સુરીવાળી ભાગોળે રહેતા રફીકઅલી સૈયદનાં પિતાને કટ્ટરવાદી તત્વોએ સ્કુટર સાથે બાંધીને સળગાવી મુકયા હતા,આ દ્રષ્ય આજે પણ તેઓને રાત્રે ઉંઘમાંથી જગાડી દે છે,તેમણે કહ્યું હતું કે તેમનાં પિતાની હત્યાની અગલથી પોલીસે એફઆઈઆર નહી નોંધવાનાં કારણે તેમજ પીરાવાળી ભાગોળે ૨૩ જણાને જીવતા સળગાવી મુકવાની ધટનામાં સામેલ કરી દેવાનાં કારણે આરોપીઓ સહેલાઈથી છૂટી ગયા અને તેઓને પોતાની પિતાની હત્યામાં ન્યાય મળ્યો નથી તેવી લાગણી વ્યકત કરી હતી.